এই বিষয়ে কেউ যদি নিজ সাধনায় ক্ষুদ্র ভগ্নাংশ কিছু জেনে থাকেন, সে অন্য কাউকে দেওয়ার ক্ষমতা রাখে না কারন এই দুনিয়ায় এই জ্ঞান দেওয়ার বা প্রকাশ করার কোন মাধ্যম নেই। শুধুমাত্র কিছু মনীষী আংশিক পথটি বলে দিতে পারেন কিন্তু কাউকে বোঝানো বা কারো মস্তিষ্কে এবং অন্তরে স্থাপন করে দিতে পারেন না। ইহা আত্মনিয়োগের মাধ্যমে ভিতরের সত্তা জাগ্রত করার মাধ্যমে অর্জন করতে হয়। জন্ম/মায়ের গর্ভ থেকেই দেহ নামক বস্তুর ভিতরে ‘আমি’-কে গুপ্ত করে ফেলা হয়। তারপর প্রকৃতির স্বাভাবিকতার পর্দার দ্বারা মজবুত করে গুপ্ত ‘আমি’-কে মুড়িয়ে ফেলা হয়। আর এই প্রকৃতির স্বাভাবিক পর্দা আমাদের চিন্তা ও অনুভুতির সীমাবদ্ধতার দেওয়াল সৃষ্টি করে দেয়। আত্মনিয়োগ ও আধ্যাত্মিকতার মাধ্যেমে এই সীমাবদ্ধতার দেওয়ালের বাহিরে গিয়ে আমি-কে আংশিক জানা যায়। আবার সেই আংশিক টুকুও পর্দার প্রাচীর দিয়ে মোড়ানো যার বাহিরে যাওয়া কোন মনীষীর পক্ষে সম্ভব নয়; আত্মনিয়োগও- সে তার সীমানা অতিক্রম করার ক্ষমতা রাখে না।